cyanic-selkie/wikianc huggingface dataset:
বহির্জাগতিক প্রাণ
পৃথিবীর অনেক দেশের জনগণের মধ্যে দেখা রহস্যময় বিভিন্ন অশনাক্ত উড়ন্ত বস্তু বা ইউএফও এর প্রতিবেদনগুলো বহির্জাগতিক প্রাণকে নির্দেশ করে এবং অনেকেই দাবী করে থাকে যে, বহির্জাগতিক প্রাণী দ্বারা অপহরণ হয়েছে যা বেশির ভাগ বিজ্ঞানীরা মিথ্যা বলে মন্তব্য করেছে।
ভিনগ্রহের প্রাণীর অস্তিত্বের ধারণাটি নতুন নয়। বেশ কিছু দার্শনিক পৃথিবীর মতো অন্যান্য গ্রহে প্রাণের অস্তিত্ব অনুমান করেছেন, এই ধারণা নিয়ে যে পৃথিবীতে যেভাবে বা যে কারণে জীবন সঞ্চার হয়েছিল, অন্য কোনো গ্রহেও তা ঘটতে পারে।
থাকার সম্ভাবনার কারণ
মহাবিশ্বে রয়েছে বিলিয়ন বিলিয়ন ছায়াপথ বা গ্যালাক্সি। আমাদের আকাশগঙ্গা ছায়াপথেই রয়েছে প্রায় ২০ হাজার থেকে ৪০ হাজার কোটি নক্ষত্র যার মধ্যে আমাদের সূর্যও একটি। এ বিশাল মহাবিশ্বে সূর্যের মতো রয়েছে অসংখ্য নক্ষত্র। তাদের কোনোটিতে আমাদের সৌরব্যবস্থার মতো ব্যবস্থা থাকতেই পারে যেখানে থাকতে পারে প্রাণী। মহাবিশ্ব অনেক বড় হবার কারণেই স্টিফেন হকিং এবং কার্ল সেগানের মতে পৃথিবীর বাইরে প্রাণ থাকার সম্ভাবনাটাও বেশি। অনেকে পৃথিবীর বাইরে প্রাণের প্রমাণের জন্য বিভিন্ন সময়ে পৃথিবীর বিভিন্ন স্থানে দেখা যাওয়া ইউএফও (UFO=Unidentified Flying Object) বা অশনাক্ত উড়ন্ত বস্তুর কথা বলেন। তবে বেশিরভাগ ইউএফও’কেই মানব সৃষ্ট আকাশযান অথবা কোনো মহাজাগতিক বস্তু বা দেখার ভুল হিসেবে ব্যাখ্যা করা হয়।
এছাড়াও আর্জেন্টিনার উত্তর-পশ্চিমাঞ্চলে সাগরপৃষ্ঠ থেকে ৪ হাজার ৭০০ মিটার (১৫ হাজার ৪০০ ফুট) উপরে লেক ডায়মান্ট নামক হ্রদে ব্যাকটেরিয়া পাওয়া গেছে। এ আবিষ্কার থেকে ভিনগ্রহে প্রাণের ব্যাপারে সূত্র পাওয়া যেতে পারে। কেননা হ্রদটির কাছেই রয়েছে মাইপো আগ্নেয়গিরি। এখানে কোটি কোটি ব্যাকটেরিয়া অক্সিজেনের প্রকট অভাবেও বেঁচে আছে। এর আগে বিরুপ পরিবেশে টিকে থাকা ‘এক্সট্রিমোফিলস’ নামক ব্যাকটেরিয়া আবিষ্কৃত হয়। কিন্তু ’পলিএক্সট্রিমোফিলস’ নামক ব্যাকটেরিয়া চরম বৈরি পরিবেশে টিকে থাকতে সক্ষম। ওই হ্রদে আর্সেনিকের নিরাপদ মাত্রার চেয়ে ২০ হাজার গুণ বেশি মাত্রা রয়েছে। তাপমাত্রা প্রায়ই শূণ্যের নিচে নামে। কিন্তু অতিরিক্ত লবণক্ততার কারণে বরফ জমাট বাঁধেনা। এ আবিষ্কার ভিনগ্রহের বৈরি পরিবেশেও প্রাণের অস্তিত্বের পক্ষে রায় দেয়।
ঐতিহাসিক উৎস
যেহেতু অনেকেই দাবি করেন ভিনগ্রহের প্রাণীরা পৃথিবীতে প্রায় নিয়মিত যাওয়া-আসা করে এবং তাদের দেখাও পাওয়া গেছে, তাই এটা অসম্ভব নয় যে, পৃথিবীর আদি বাসিন্দারাও ভিনগ্রহের প্রাণী দেখেছেন। তাই ভিনগ্রহের প্রাণীর অস্তিত্বের প্রমাণ জোগাড়ে গবেষকরা ঐতিহাসিক উৎসে ভিনগ্রহের প্রাণীর সন্ধান করছেন। ঐতিহাসিক উৎসে ভিনগ্রহের প্রাণীর সন্ধানের ক্ষেত্রে সবচেয়ে বিখ্যাত ব্যক্তিত্ব হলেন এরিক ফন দানিকেন। তিনি পৃথিবীর বিভিন্ন দেশে ঘুরে ঘুরে প্রাচীন পান্ডুলিপি আর দেয়াল-চিত্র কিংবা দেয়াল-লিখনে খুঁজে দেখেছেন এলিয়েনদের পৃথিবীতে আসার নানা প্রামাণিক দলিল। যদিও তাঁর এসব দৃষ্টিকোণের ব্যাপারে অনেকের আপত্তি রয়েছে।
অত্যাধুনিক উৎস
ভিনগ্রহের প্রাণীর সন্ধানে পৃথিবীতে এবং পৃথিবী থেকে পৃথিবীর বাইরে মহাকাশে পরিচালিত হচ্ছে বিভিন্ন অভিযান। পৃথিবীর অভিযানগুলোর মধ্যে উল্লেখযোগ্য হলো সেটি (SETI:Search for Extraterrestrial Intelligence), যা ১৯৬০ খ্রিষ্টাব্দে প্রতিষ্ঠা করেন জ্যোতির্বিজ্ঞানী ফ্রাঙ্ক ড্রেক। 'সেটি' বেতার তরঙ্গ ব্যবহার করে ভিনগ্রহের প্রাণীর সন্ধান করে পৃথিবী থেকেই। বর্তমানে ১০টিরও বেশি দেশে 'সেটি' এ কার্যক্রম পরিচালনা করছে।
মঙ্গল গ্রহে প্রাণ
সৌরজগতে মঙ্গল গ্রহের অবস্থান সূর্যের দিক থেকে পৃথিবীর ঠিক পরেই, যা সৌরজগতের বসবাসযোগ্য অঞ্চলের (Habitable Zone) অন্তর্ভুক্ত। এ কারণে এই গ্রহে প্রাণের বিকাশ ঘটার মতো উপযুক্ত পরিবেশ থাকতে পারে বলে বিজ্ঞানীদের বিশ্বাস রয়েছে। বিভিন্ন মহাকাশ সংস্থা দীর্ঘদিন ধরে বিভিন্ন অভিযান পরিচালনা করছে মঙ্গল গ্রহে। অধিকাংশ বিজ্ঞানী বিশ্বাস করেন যে, একসময় মঙ্গলের বুকে পানি তরল অবস্থায় ছিলো, তাই এখনও ভূপৃষ্ঠের নিচে পানির অস্তিত্ব থাকার সম্ভাবনা আছে। মঙ্গলের আবহাওয়ায় মিথেন পাওয়া গিয়েছে। ২০০৮ সালের জুলাই মাসে ফিনিক্স মার্স ল্যান্ডার তার পরীক্ষাগারে প্রমাণ করে যে, মঙ্গলের মাটির নমুনায় পানির অস্তিত্ব রয়েছে। যন্ত্রটির রোবট নিয়ন্ত্রীত হাত দিয়ে মাটির ঐ নমুনাকে একটি যন্ত্রে রাখা হয় এবং সেই নমুনাকে তাপ দিয়ে বাষ্প তৈরি করে তাতে জলীয় কণা আবিষ্কার করা হয়। মার্স গ্লোবাল সার্ভেয়ার-এর পাঠানো সাম্প্রতিক ছবিতে প্রমাণ পাওয়া যায় যে, বিগত ১০ বছরের মধ্যেই মঙ্গলের ঊষর ভূমিতে পানি প্রবাহিত হয়েছিলো।
টাইটান উপগ্রহে প্রাণ
সৌরজগতের শনি গ্রহের সবচেয়ে বড় উপগ্রহ টাইটানে দীর্ঘদিন থেকে প্রাণের সন্ধান পাবার আশায় সন্ধান চালাচ্ছেন বিজ্ঞানীরা। নাসার বিজ্ঞানীরা ক্যাসিনির পাঠানো তথ্যের ভিত্তিতে টেলিগ্রাফ অনলাইন-কে জানান যে, শনির অনেকগুলো উপগ্রহের মধ্যে একমাত্র টাইটানেই প্রাণ ধারণের উপযোগী পরিবেশ রয়েছে এবং সেখানে জীবনের উৎপত্তি হয়েছে এবং তারা শ্বাস নিতে পারছে। আরো জানা গেছে যে, এর ভূপৃষ্ঠের জ্বালানী খেয়ে বেঁচে আছে এই ভিনগ্রহের প্রাণীরা। ইকারাস সাময়িকীতে প্রকাশিত একটি প্রতিবেদন থেকে জানা যায়, টাইটানের হাইড্রোজেন গ্যাস গ্রহটির আবহমণ্ডলে প্রবাহিত হচ্ছে এবং ভূপৃষ্ঠের কাছাকাছি হারিয়ে যাচ্ছে। এথেকেও প্রমাণিত হয় যে, এই প্রাণীরা শ্বাস নিতে সক্ষম হচ্ছে এবং তারা অক্সিজেন নয় বরং হাইড্রোজেন গ্রহণ করে বেঁচে আছে। বিজ্ঞানীদের ধারণা সূর্যের আলোর সাথে বায়মণ্ডলে থাকা রাসায়নিক পদার্থগুলো বিক্রিয়া করে অ্যাসিটিলিন তৈরি করছে, যদিও ক্যাসিনি'র পাঠানো তথ্যে তা প্রমাণ হয়নি।
ড্রেকের সমীকরণ
ভিনগ্রহে আসলেই প্রাণীরা আছে কি নেই এব্যাপারে ড্রেকের সমীকরণ উল্লেখযোগ্য:
ফার্মির কূটাভাস
ড্রেকের এই সমীকরণ দেখে বিজ্ঞানী এনরিকো ফার্মি একটি হেঁয়ালী বলেন, যা ফার্মি কূটাভাস নামে সমধিক পরিচিত। ফার্মির মতে :
সাধারণ মানুষের মতামত
ভিনগ্রহের প্রাণী সম্পর্কে এখনও বিজ্ঞান কোনো সিদ্ধান্ত না জানালেও অনেকেই পৃথিবীতে তাদেরকে দেখার দাবি করেছেন এবং পৃথিবীর একটা বৃহত্তর অংশের মানুষ বিশ্বাস করে যে, ভিনগ্রহের প্রাণীর অস্তিত্ব রয়েছে। অনেকেই দাবি করে থাকেন, এলিয়েনরা পৃথিবীতে বহুযুগ আগে থেকেই প্রায় নিয়মিত যাওয়া-আসা করে। রয়টার্স বিসিএমএম-এর এক বিশ্ব জরিপে (২২টি দেশের ২৩,০০০ প্রাপ্তবয়ষ্কের উপর পরিচালিত) দেখা যায় ভারত ও চীনে এই বিশ্বাস সবচেয়ে বেশি (৪০%); এখানকার মানুষের বিশ্বাস যে, ভিনগ্রহের প্রাণীরা মানুষের মাঝে ছদ্মবেশে ঘুরে বেড়ায়। বাজার গবেষণা সংস্থা BCMM-এর মতে, জনসংখ্যার সাথে এই বিশ্বাসের একটা আনুপাতিক সম্পর্ক রয়েছে (জনসংখ্যা:এলিয়েন বিশ্বাস), কেননা কম জনসংখ্যার দেশে এই বিশ্বাসও তুলনামূলক কম। জরিপে দেখা গেছে এই বিশ্বাস পুরুষের (২২%) তুলনায় নারীর কিছুটা কম (১৭%)। আর ধনী-দরিদ্র নির্বিশেষে ৩৫ বছরের কম বয়সীদের মধ্যে এই বিশ্বাস বেশি।
দেহাবয়ব
এখনও মানুষ বিজ্ঞানসম্মতভাবে কোনো ভিনগ্রহের প্রাণীর সন্ধান পায়নি, আবার এরকম প্রাণী যে একেবারেই নেই এমনটাও সঠিকভাবে বলা যায় না। তবে আধুনিক বিজ্ঞানের সূত্রমতে ভিনগ্রহের প্রাণীদের বিবর্তনীয় ইতিহাস ও তাদের দৈহিক গঠন সম্পর্কে একটা ধারণা করা যায়। যেকোনো প্রাণীর ক্ষেত্রের শরীরের তাপমাত্রা নিয়ন্ত্রণের ব্যাপারটি গুরুত্বপূর্ণ। আর উষ্ণ রক্তের জীবরা ঠান্ডা রক্তের জীবদের তুলনায় অনেক বেশি সক্রিয় ও সক্ষম। সরীসৃপদের মতো ঠান্ডা রক্তের জীবদের শরীরের তাপমাত্রা পরিবেশের সঙ্গে বাড়ে-কমে আর বুদ্ধিও তেমনি তাপমাত্রার সাথে বাড়ে-কমে। তাই বিবর্তনের পরের দিকে এসেছে উষ্ণ রক্তের জীব, যাদের দেহের তাপমাত্রা একই রকম থাকে। ফলে বুদ্ধিমান প্রাণীরা হয় এদের মতো। ভিনগ্রহের প্রাণীদের "বুদ্ধিমান প্রাণী" হিসাবে ধরে নিলে তারাও এই গোত্রের অন্তর্ভুক্ত হবে।
ভিনগ্রহের প্রাণীদের আকৃতি কতটুকু বিশাল হতে পারে তারও ধারণা করা সম্ভব। প্রাণীদের ক্ষেত্রে দৈহিক শক্তি তাদের পেশীর প্রস্থচ্ছেদের উপর নির্ভরশীল। শক্তির বৃদ্ধির সূত্র হলো:
তাই কোনো প্রাণীর আকৃতি দ্বিগুণ করা হলে তার শক্তি বৃদ্ধি পাবে চারগুণ (২২=৪)। কিন্তু এই নিয়মের সাথে আরেকটা নিয়মও জড়িত, তা হলো:
অর্থাৎ কারও আকৃতি দ্বিগুণ করা হলে তার ওজন বেড়ে যাবে আটগুণ (২৩=৮)। এই দুটো নিয়ম এক করলে দেখা যায় কারো আকৃতি দ্বিগুণ করলে তার শক্তি ও ওজনের অনুপাত আগের তুলনায় অর্ধেক হয়ে যাবে। অর্থাৎ বৃহতাকৃতির মানেই হলো দৈহিক শক্তির অপচয়। নাসা’র বিজ্ঞানীদের হিসাবনিকাশ অনুযায়ী এই অজানা প্রাণীদের ওজন ৪.৫৪ কেজি (১০ পাউন্ড) থেকে ১০ টনের মধ্যে থাকবে, এর বেশি বা কম নয়।
আবার আকৃতি বড় হলে পানির নিচে চলাচলে অনেক সুবিধা। কেননা আর্কিমিডিসের তত্ত্ব অনুযায়ী "আকৃতির বিশালতা বাড়লে পানির প্লাবতাও বেশি জায়গা জুড়ে কাজ করবে"। এই তত্ত্ব অনুযায়ী ভিনগ্রহের প্রাণীদের জলচর হবার সম্ভাবনা থাকলেও তারা 'জলচর হবে না' -এমন তত্ত্বই বেশি প্রচলিত। কেননা বুদ্ধিমত্তার জন্য পানির চেয়ে স্থলভাগ এগিয়ে আছে। সামুদ্রিক জীবন অনেক সহজ, উত্থান-পতন কম তাই সামুদ্রিক প্রাণীরা বুদ্ধির দিক দিয়ে স্থলভাগের প্রাণীদের তুলনায় অনেক পিছিয়ে। কেননা পানিতে প্রতিকুল পরিবেশের সাথে লড়াই স্থলভাগের তুলনায় কম করতে হয়। অনেকে ডলফিনের উদাহরণ টেনে এই তত্ত্বের বিরোধিতা করতে চাইলেও ডলফিনের বিবর্তন ইতিহাস অনুযায়ী, তাদের পূর্বপুরুষ সামুদ্রিক প্রাণী ছিল না, বরং তারা স্থলচর স্তন্যপায়ীর বংশধর; বিবর্তনের শেষের দিকে এসে তারা জলে আশ্রয় নিয়েছে।
বিজ্ঞানীরা ভিনগ্রহের প্রাণীদের বুদ্ধিমান প্রাণী ধরে নিয়ে বলেন যে, এরকম প্রাণীরা যদি খুব ছোট হয়, তবে কখনোই বুদ্ধিমান হতে পারবে না। কারণ বুদ্ধিমান হবার জন্য যতটুকু মস্তিষ্ক দরকার তা ধারণ করার মতো দেহ তাদের নেই। জনৈক লেখক মাইকোপ্লাজমা নামক ব্যাক্টেরিয়ার কথা জেনে তার বইতে গল্প লেখেন যে,
পোশাক
জীবনযাত্রায় অন্যতম একটি উপাদান হিসাবে পোশাক বিবেচিত হয়। বিজ্ঞানের কাছে ভিনগ্রহের প্রাণীদের পোশাক-পরিচ্ছদের ব্যাপারে কোনো তথ্য নেই। যারা ভিনগ্রহের প্রাণী দেখেছেন বলে দাবি করেন, তাদের বক্তব্য হলো ভিনগ্রহের এসব বুদ্ধিমান প্রাণীরা পোশাক হিসেবে কিছুই পরে না। এ ব্যাপারে মানুষের তত্ত্বটি হলো যেহেতু তারা অতিবুদ্ধিমান, তাই পোশাক-পরিচ্ছদের বাহুল্য ত্যাগ করতে শিখে নিয়েছে। তবে তারা মাথায় হুড পরিধান করে থাকে বলে অনেকের দাবি। কারও কারও দাবি, তাঁরা লম্বা লম্বা জুব্বা-সদৃশ কাপড় পরিধান করে থাকে।
ভাষা
ধারণা করা হয়, বহির্জাগতিক জীবেরা তাঁদের নিজেদের ভাষায় বা সংকেতের মাধ্যমে ভাব আদান-প্রদান করে। এই ধরনের কাল্পনিক ভাষার অধ্যয়নকে "বহির্জাগতিক ভাষাবিজ্ঞান" (xenolinguistics বা exolinguistics) নামকরণ করেছেন এবং বিজ্ঞান কল্পকাহিনীর ব্যবহারের মধ্য দিয়ে এটি এর রাস্তা খুঁজে পেয়েছে।
প্রজন্মের বিজ্ঞান কল্পকাহিনীর লেখকরা বহির্জাগতিক ভাষা নিয়ে অনেক সমস্যার সম্মুখীন হয়েছেন। কেউ কেউ তাঁদের কল্পকাহিনীর চরিত্রের জন্য কৃত্রিম ভাষা তৈরি করেছেন, আবার অন্যান্যারা এই সমস্যাটি সমাধান করেছেন এক ধরনের বিশেষ সার্বজনীন অনুবাদকের সাহায্যে অথবা অন্যান্য কল্পনাপ্রসূত প্রযুক্তি মাধ্যমে।
জনপ্রিয় সংস্কৃতিতে
ভিনগ্রহের প্রাণীদের সম্পর্কে গণমাধ্যমে বহু চটকদার এবং কখনও কখনও ভাবগম্ভির কাজও হয়েছে। লেখা হয়েছে বই, প্রকাশিত হয়েছে পত্রিকার প্রতিবেদন, তৈরি হয়েছে গান, চলচ্চিত্র এবং এ্যানিমেটেড চলচ্চিত্র।
চলচ্চিত্র
ভিনগ্রহের প্রাণীদের নিয়ে তৈরি চলচ্চিত্রের মধ্যে সবার আগে উল্লেখযোগ্য হলো স্টার ট্রেক চলচ্চিত্রের নাম। এছাড়াও রয়েছে স্টিভ ম্যাকুইন অভিনীত ছায়াছবি দি ব্লব।
বলিউডের হৃতিক রোশন অভিনীত ২০০৩ সালে মুক্তিপ্রাপ্ত কোই... মিল গেয়া ও ২০১৪ সালে আমির খান অভিনীত পিকে চলচ্চিত্রদ্বয় এলিয়েনদের নিয়ে নির্মিত।
তথ্যসূত্র
<References/>
মার্সিয়ান ম্যানহান্টার
মার্সিয়ান ম্যানহান্টার  একটি কল্পিত সুপারহিরো যা ডিসি কমিকস্ থেকে প্রকাশিত আমেরিকান কমিকস্ বইগুলিতে প্রকাশিত হয়। লেখক জোসেফ স্যামাকসনের দ্বারা নির্মিত এবং শিল্পী জো সার্টা দ্বারা ডিজাইন করা, এই চরিত্রটি প্রথমে ডিটেকটিভ কমিক্স # ২২৫ (নভেম্বর, ১৯৫৫) -এ "দি ম্যানহান্টার ফ্রম মার্স" গল্পে উপস্থিত হয়েছিল। মার্সিয়ান ম্যানহান্টার জাস্টিস লীগ অব আমেরিকার প্রধান সাতজন সদস্যের মধ্যে অন্যাতম এবং ডিসি ইউনিভার্সের সবচেয়ে শক্তিশালী ব্যক্তিদের একজন।
জোনস্-কে অন্যান্য ডিসি কমিকস্-অনুমোদিত পণ্যগুলির যেমন ভিডিও গেমস, টেলিভিশন সিরিজ, অ্যানিমেটেড চলচ্চিত্র এবং কার্টুন চিত্র এবং ট্রেডিং কার্ডের প্রচারে দেখানো হয়েছে। IGN এর সর্বশ্রেষ্ঠ কমিক বইয়ের নায়ক তালিকাতে চরিত্রটিকে # ৪৩ স্থান দেওয়া হয়েছি। ১৯৯৭ সালের জাস্টিস লীগ অব আমেরিকা লাইভ-অ্যাকশন টেলিভিশন সিরিজ পাইলট-এ ডেভিড ওগেন স্টিয়ার্স জোনস্ চরিত্রটিকে রেখেছিলেন। ফিল মরিসও টেলিভিশন সিরিজের স্মলভিল-এ তাকে চিত্রিত করেছিলেন। ডেভিড হারেউড সুপারগার্ল-এ মার্সিয়ান ম্যানহান্টারকে মনুষ্যরূপে উপস্থাপিত করেন।
রস সোপহিপ
রস সোপহিপএকজন কম্বোডিয়ার নারীবাদী, মানবাধিকারকর্মী এবং রাজনীতিবিদ। তিনি কম্বোডিয়ায় জেন্ডার অ্যান্ড ডেভেলপমেন্ট ফর জিডিসি (জিএডিসি) এর প্রতিষ্ঠাতা ও নির্বাহী পরিচালক। এছাড়া তিনি (সিপিডব্লুপি) কমিটির সভাপতি, যে সংগঠনটি নারীর প্রতি সহিংসতা, গৃহ নির্যাতনের বিরুদ্ধে প্রতিরোধ ও সুরক্ষার লক্ষ্যে কাজ করে। সংগঠনটি নারীদের শিক্ষা ও সামাজিক এবং আইনি ব্যবস্থা সম্বন্ধে সচেতন করার কাজে লিপ্ত।
জীবনী
২০০১ সালে, রস সোপহিপ, কম্বোডিয়ায় জেন্ডার অ্যান্ড ডেভেলপমেন্ট ফর জিডিসি (জিএডিসি) এর প্রতিষ্ঠা করেন। প্রথমে স্থানীয় বেসরকারী প্রতিষ্ঠানের (এনজিও) হিসাবে শুরু হয় কম্বোডিয়ার নম পেনতে। পরে, তিনি এই সংগঠনের নির্বাহী পরিচালক হন। সংগঠনটি নারীর প্রতি সহিংসতা, গৃহ নির্যাতনের বিরুদ্ধে প্রতিরোধ ও সুরক্ষার লক্ষ্যে কাজ করে। সংগঠনটি নারীদের শিক্ষা ও সামাজিক এবং আইনি ব্যবস্থা সম্বন্ধে সচেতন করার কাজে লিপ্ত।
৪ জুলাই ২০১৩-তে কম্বোডিয়ার নির্বাচনের আগে রস সোপহিপ এবং অন্যান্য রাজনৈতিক দলগুলি দেশের নারী ও শিশুদের ক্ষতিগ্রস্ত বিষয়গুলি নিয়ে আলোচনার জন্য একটি সম্মেলন আয়োজন করেছিল,  এই সম্মেলনটিতে জাতিসংঘের কম্বোডিয়ার পরিচালক ওয়েন্ডি কুসুমা, শিক্ষার্থী এবং মহিলা অধিকারেরসহ বেশ কয়েকজন অংশগ্রহণকারীদেরকে আকৃষ্ট করে।
পরিপূরক রং
পরিপূরক রঙ হলো এক জোড়া রং যাদের একত্র করলে একটি অপরটিকে নিষ্ক্রিয় করে দেয়। অর্থাৎ রঙদুটো মেশালে তা সাদা বা কালো বর্ণ ধারণ করে। আর পাশাপাশি বসালে রঙদুটোর মধ্যে তীব্রতম বৈপরিত্য দেখা যায়। এরকম তীব্র বর্ণ দ্বন্দ্বের কারণে মাঝেমধ্যে এদের জন্যে বিপরীত রং শব্দবন্ধটি বেশি উপযুক্ত মনে করা হয়।
কোন রং যুগলকে পরিপূরক বলা হবে তা রঙতত্ব বা মডেলের উপর নির্ভর করে:
ব্যবহারিক প্রয়োগ
নন্দনতাত্ত্বিকভাবে আনন্দদায়ক শিল্প এবং গ্রাফিক নকশায় পরিপূরক রঙের ব্যবহার একটি গুরুত্বপূর্ণ বিষয়। এছাড়া অন্যান্য ক্ষেত্রে যেমন লোগো বা দোকানের সাইনবোর্ডেও এর প্রয়োগ হয়। পাশাপাশি রাখলে পরিপূরক রঙদ্বয় পরস্পরকে আরো বেশি উজ্জ্বলভাবে ফুটিয়ে তোলে।
পরিপূরক রঙের অন্যরকম ব্যবহারিক প্রয়োগও আছে। কমলা ও নীল পরিপূরক রং হওয়ায় লাইফবোট বা ভেলাগুলো সবসময়ই কমলা রং করা হয়, যাতে জাহাজ বা বিমান থেকে নীল সমুদ্রের বুকে নৌকাটি স্পষ্টভাবে দেখা যায়।
অ্যানাগ্লিফ থ্রিডি সিস্টেমে কম্পিউটার পর্দায় ত্রিমাত্রিক ছবি তৈরি করতে লাল ও সায়ান রঙের কাচ ব্যবহার করা হয়।
ব্রায়ান বোলাস
ঘরোয়া প্রথম-শ্রেণীর ইংরেজ কাউন্টি ক্রিকেটে ডার্বিশায়ার, নটিংহ্যামশায়ার ও ইয়র্কশায়ার দলের প্রতিনিধিত্ব করেন। দলে তিনি মূলতঃ ডানহাতি উদ্বোধনী ব্যাটসম্যান হিসেবে খেলতেন। এছাড়াও, বামহাতে মিডিয়াম বোলিংয়ে পারদর্শী ছিলেন ব্রায়ান বোলাস।
প্রথম-শ্রেণীর ক্রিকেট
লিডসের হুইটকির্ক এলাকায় ব্রায়ান বোলাস জন্মগ্রহণ করেছিলেন। ১৯৫৩ সালে লিডসে চলে আসার পূর্বে হুইটকির্কে ক্রিকেট খেলা শিখতে শুরু করেন। এরপর, ব্রাডফোর্ডে চলে যান। লিস্ট এ ক্রিকেটে অভিষেক খেলায় অপরাজিত ১০০ রান তুলেন। দলের সংগ্রহ মাত্র ১৫৯ রানের মধ্যে তার এ সেঞ্চুরি লিস্ট এ ক্রিকেটের ইতিহাসে সর্বনিম্ন সংগ্রহ হিসেবে চিত্রিত হয়ে আছে।
১৯৫৬ সাল থেকে ১৯৭৫ সাল পর্যন্ত ব্রায়ান বোলাসের প্রথম-শ্রেণীর খেলোয়াড়ী জীবন চলমান ছিল। লেগ সাইডে একচ্ছত্র প্রভাব বিস্তার করেছেন। ধারাবাহিকভাবে রান তুলেছেন ও খুব কমই ব্যর্থতার স্বাক্ষর রাখেন। চমৎকার স্ট্রোক খেলোয়াড় ছিলেন। কাট ও কভার ড্রাইভে দক্ষতা প্রদর্শন করেছিলেন তিনি। এছাড়াও, কার্যকর বামহাতি মিডিয়াম পেস বোলার হিসেবে উপস্থাপন করেছিলেন নিজেকে।
১৯৫৬ সালে নিজ কাউন্টি ইয়র্কশায়ারের পক্ষে প্রথম-শ্রেণীর ক্রিকেটে অভিষেক ঘটান। এরপর থেকে কাউন্টি দলটির পক্ষে সাত বছর খেলেন। লর্ডসে অনুষ্ঠিত অভিষেক খেলায় ইয়র্কশায়ারের সদস্যরূপে এমসিসি’র বিপক্ষে খেলেন। ইয়র্কশায়ারের পক্ষে সব মিলিয়ে ১০৭টি খেলায় অংশ নিয়েছিলেন। ১৯৬০ সালে পোর্টসমাউথে হ্যাম্পশায়ারের বিপক্ষে ব্যক্তিগত সর্বোচ্চ অপরাজিত ১৪৬ রান করেছিলেন তিনি। ১৯৬২ সালে পার্ক অ্যাভিনিউতে সফররত পাকিস্তান একাদশের বিপক্ষে ব্যক্তিগত সেরা বোলিং পরিসংখ্যান ৪/৪০ দাঁড় করান।
দল পরিবর্তন
১৯৬৩ সালে কাউন্টি ত্যাগ করে নটিংহ্যামশায়ারে চলে যান। তার পরিবর্তে ছয় বছরের ছোট ও তুলনামূলকভাবে অপরিচিত জিওফ্রে বয়কটকে দলে অন্তর্ভুক্ত করে। নটিংহ্যামশায়ারের পক্ষে ২৬৯টি খেলায় অংশ নেন। এ পর্যায়ে ১৯৬৩ সালে ট্রেন্ট ব্রিজে গ্ল্যামারগনের বিপক্ষে ব্যক্তিগত সর্বোচ্চ অপরাজিত ২০২ রান তুলেন। ১৯৬৬ সালে একই মাঠে ওয়েস্ট ইন্ডিয়ান একাদশের বিপক্ষে ২/২৪ পান। ১৯৭২ সালে কাউন্ট দলটির অধিনায়কের দায়িত্ব পালন করেছিলেন।
তৃতীয় খেলোয়াড় হিসেবে পৃথক তিনটি কাউন্টি দলের পক্ষে ক্যাপ লাভ করেন। প্রথম অধিনায়ক হিসেবে উপর্যুপরী দুইটি ভিন্ন কাউন্টি দলে খেলেন। ১৯৭৩ সালে ডার্বিশায়ারের সদস্য হিসেবে এ রেকর্ড গড়েন। ডার্বিশায়ারের পক্ষে ৬৪টি খেলায় অংশ নেন। এ পর্যায়ে ১৯৭৫ সালে বার্টন আপোন ট্রেন্টের ব্যাস ওয়ার্থিংটন গ্রাউন্ডে অক্সফোর্ড বিশ্ববিদ্যালয়ের বিপক্ষে ১৫১ রান তুলেন।
ইয়র্কশায়ারে অবস্থানকালে মৌসুমে দুইবার সহস্র রানের মাইলফলক স্পর্শ করেন। পাশাপাশি নটিংহ্যামশায়ারের পক্ষে দশবার ও ডার্বিশায়ারের বিপক্ষে দুইবার এ কৃতিত্ব অর্জন করেন।
আন্তর্জাতিক ক্রিকেট
সমগ্র খেলোয়াড়ী জীবনে সাতটিমাত্র টেস্টে অংশগ্রহণ করেছেন ব্রায়ান বোলাস। ২৫ জুলাই, ১৯৬৩ তারিখে লিডসে সফরকারী ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। ১৫ ফেব্রুয়ারি, ১৯৬৪ তারিখে কানপুরে স্বাগতিক ভারত দলের বিপক্ষে সর্বশেষ টেস্টে অংশ নেন তিনি।
টেস্ট ক্রিকেটে প্রথম বলটি ওয়েস হলের মুখোমুখি হন। ওভালে প্রথম বলেই সোজা তার মাথার উপর দিয়ে চার মারেন। ১৯৬৩-৬৪ মৌসুমে ভারত গমন করেন ও যথেষ্ট ভালো খেলেন। চারটি টেস্ট অর্ধ-শতরানের ইনিংস খেললেও কোনটিকেই তিন অঙ্কের কোটায় নিয়ে যেতে পারেননি। তাসত্ত্বেও, ১৯৬৪ সালে অস্ট্রেলিয়ার বিপক্ষে তাকে দলে রাখার উপযুক্ত মনে করা হয়নি। এ পর্যায়ে অবশ্য ইংল্যান্ড দল উপযুক্ত উদ্বোধনী জুটি খুঁজছিল। ঐ সিরিজের শেষদিকে বয়কট ও এডরিচ নিজেদেরকে এ স্থানের সাথে খাঁপ খাইয়ে নেন। ফলশ্রুতিতে, তাকে আর দলে রাখা হয়নি।
খাঁটিমানের কাউন্টি খেলোয়াড় হিসেবে সচরাচর প্যাডের উপর ভর রেখে খেলতে নামতেন। তার টেস্ট ব্যাটিং গড় ছিল ৪১.৩৩। এ গড়টি প্রথম-শ্রেণীর ৩৬.৯১ গড়ের তুলায় বেশ উঁচুমানের। দূর্ভাগ্যবশতঃ অধিক টেস্টে তিনি অংশগ্রহণ করার সুযোগ পাননি। জিওফ বয়কট ও জন এডরিচের সাথে তাকে তীব্র প্রতিদ্বন্দ্বিতায় অবতীর্ণ হতে হয়। খুব সম্ভবতঃ সুন্দরভাবে সূচনা করতে না পারা ও সেঞ্চুরিতে না যাবার কারণেই আন্তর্জাতিক ক্রিকেট জীবন তার প্রতিকূলে চলে যায়। টেস্টে সর্বোচ্চ করেন ৮৮ রান।
ক্রিকেট ধারাভাষ্যকার কলিন বেটম্যান তার সম্পর্কে মন্তব্য করেছেন যে, ‘ব্রায়ান বোলাস অপরিহার্য সঞ্চালক, নির্ভরযোগ্যতার ছাঁপ রেখে ২০ মৌসুমে অধিক সময় নিয়ে ২৫,০০০-এর অধিক রান সংগ্রহণ করেছিলেন।’
অবসর
১৯৭৫ সালে ক্রিকেট খেলা থেকে অবসর গ্রহণকালীন ২৫,৫০০ অধিক প্রথম-শ্রেণীর রান সংগ্রহ করেছিলেন। ১৯৭৬ সালে বি এন্ড এইচ কাপে দুইবার অংশ নেন। ১৯৯০-এর দশকে ইংল্যান্ডের টেস্ট দল নির্বাচকের দায়িত্বে ছিলেন। প্রথম-শ্রেণীর ক্রিকেট জীবন থেকে অবসর গ্রহণের পর ১৯৭৬ সালে নটিংহামে গেডলিং কাউন্সিলে নিযুক্ত হন। এ পর্যায়ে তিনি ব্রাডফোর্ডের পক্ষে খেলছিলেন। এরপর তিনি ক্লেকহিটন, ব্রিগহাউজ ও ফারস্লি দলের পক্ষে খেলেন। ১৯৮৩ সালে প্রিস্টলি কাপের শিরোপা বিজয়ে দলকে নেতৃত্ব দেন। হুইটকির্ক ক্রিকেট ক্লাবের সম্মানসূচক আজীবন সদস্যের মর্যাদা লাভ করেন।
খুবই অল্প কয়েকজন অধিনায়কের অন্যতম হিসেবে নিজস্ব খেলোয়াড়কে মাঠ থেকে বের করে দিয়েছিলেন। ডার্বিশায়ার ও ইংল্যান্ডের পেসার অ্যালান ওয়ার্ড বোলিং করতে অস্বীকার করলে চেস্টারফিল্ডের কুইন্স পার্ক থেকে বের করে দেন।
জীবনের শেষদিকে নৈশভোজন পরবর্তী সময়ে বক্তার ভূমিকায় অবতীর্ণ হন। ‘যারা আমার ব্যাটিং দেখেছেন ... আমাকে ক্ষমা করবেন’ - বলে বক্তব্য শুরু করতেন। ৭ মে, ২০২০ তারিখে ৮৬ বছর বয়সে ব্রায়ান বোলাসের দেহাবসান ঘটে।
লাবিদজানাইস
থাম্ব|আইভরিয়ান জাতীয় সংগীত লাবিদজানাইস (ফরাসি: L'Abidjanaise; বাংলা: আবিদজানের গান) কোত দিভোয়ার জাতীয় সঙ্গীত। ১৯৬০ সালে একে অবলম্বন করা হয়েছিল। এই গানের কথা দিয়েছেন "মাতিয়ো একরা", "Joachim Bony", এবং "পিয়ের মারি কোটি" আর একে রচনা করেছেন "মারি কোটি" এবং "মিশেল পাঙ্গো"।
বদুবেরু
Boduberu ( দিভেহি : ބޮޑުބެރު) এর সাথে কিছুপূর্ব এবং দক্ষিণ পশ্চিম আফ্রিকার গানান ও নাচের মিল রয়েছে
সম্ভবত ভারত মহাসাগর অঞ্চলের নাবিকরা মালদ্বীপে সঙ্গীতটি চালু করেছিলেন।বলা যেতে পারে যে বদুবেরু খ্রিস্টীয়১১ শতকে  বা সম্ভবত তার আগে মালদ্বীপে প্রথম  আবিষ্কার হয়েছিল।
অ্যাঞ্জেলিনে মুরিমিরোয়া
অ্যাঞ্জেলিনে মুরিমিরোয়া হলেন জিম্বাবুয়ের একজন নারীবাদী, যিনি আফ্রিকায় নারী শিক্ষার প্রসারে কাজ করে চলা ক্যামফেডের এক্সিকিউটিভ ডিরেক্টর হিসেবে কর্মরত আছেন। ২০১৭ সালে তিনি বিবিসি ১০০ নারী র তালিকায় স্থান পেয়েছিলেন।
কর্মজীবন
অ্যাঞ্জেলিনে মুরিমিরোয়া বেড়ে উঠেছেন জিম্বাবুয়ের ডেনহেরেতে। নব্বইয়ের দশকে তিনি মাধ্যমিক বিদ্যালয়ে পড়াকালীন সময়ে ক্যামফেড থেকে শিক্ষার জন্য অর্থ সহায়তা ছাড়াও স্কুল ইউনিফরম, জুতা ও স্কুলের জন্য প্রয়োজনীয় জিনিসপত্র লাভ করেন।
ক্যামফেডের আফ্রিকা বিভাগের এক্সিকিউটিভ ডিরেক্টর হবার আগে তিনি পশ্চিম ও পূর্ব আফ্রিকা অঞ্চলে ক্যামফেডের এক্সিকিউটিভ ডিরেক্টর হিসেবে দায়িত্ব পালন করেছেন। ১৯৯৮ সালে তিনি ক্যামফেড অ্যালুমনাই অ্যাসোসিয়েশন প্রতিষ্ঠা করেন। প্রথম দিকে অল্পসংখ্যক সদস্য থাকলেও ২০১২ সালে আফ্রিকার পাঁচটি দেশের ১৭,০০০ সদস্য এই নেটওয়ার্কের সাথে যুক্ত ছিল। ২০১৭ সালে ক্যামফেড অ্যালুমনাই নেটওয়ার্কে সদস্য সংখ্যা এক লাখ অতিক্রম করে। ২০০৬ সালে তিনি উইমেন্স ওয়ার্ল্ড সামিট ফাউন্ডেশন থেকে উইমেন্স ক্রিয়েটিভিটি ইন রুরাল লাইফ প্রাইজ লাভ করেন। ২০০৯ সালে তার জীবন কাহিনি হাফ দ্য স্কাই পুস্তকে বর্ণিত হয়েছিল ; পুস্তকটি রচনা করেছেন পুলিৎজার পুরস্কারবিজয়ী দম্পতি শেরিল উডান ও নিকোলাস ক্রিস্টফ।
২০১৬ সালে ক্যামফেডের একটি অনুষ্ঠানে তিনি যোগ দিয়েছিলেন যেখানে অস্ট্রেলিয়ার সাবেক প্রধানমন্ত্রী জুলিয়া গিলার্ড ক্যামফেডের অভিভাবক হিসেবে নিযুক্ত হয়েছিলেন। ২০১৭ সালে তিনি ক্লারা লায়নেল ফাউন্ডেশন কর্তৃক ডায়মন্ড বল অনার্স পুরস্কার লাভ করেন। এছাড়া, ২০১৭ সালে তিনি বিবিসি ১০০ নারী র তালিকায় স্থান পেয়েছিলেন।
এসআরআই ইন্টারন্যাশনাল
এসআরআই ইন্টারন্যাশনাল, যেটি স্ট্যানফোর্ড রিসার্চ ইন্সটিটিউট নামে প্রতিষ্ঠিত হয়েছিল, একটি অলাভজনক মার্কিন গবেষণা ইন্সটিটিউট, যার সদর দপ্তর ক্যালিফোর্নিয়ার মেনলো পার্কে। স্ট্যানফোর্ড বিশ্ববিদ্যালয়ের ট্রাস্টিবৃন্দ ১৯৪৬ সালে এটি প্রতিষ্ঠা করেন। ১৯৭০ সালে এটি স্ট্যানফোর্ড বিশ্ববিদ্যালয় থেকে আনুষ্ঠানিকভাবে পৃথক হয়ে যায় এবং ১৯৭৭ সালে এটির নাম করা হয় এসআরআই ইন্টারন্যাশনাল। এসআরআইতে প্রায় ২৩০০ মানুষ কাজ করে। এসআরআই এর গবেষণার বিষয়ের মধ্যে রয়েছে বায়োমেডিকেল সায়েন্সেস, রসায়ন এবং ম্যাটেরিয়ালস, কম্পিউটিং, আর্থ এবং স্পেস সিস্টেমস, অর্থনৈতিক উন্নয়ন, শিক্ষা এবং শিখন, শক্তি এবং পরিবেশগত প্রযুক্তি, নিরাপত্তা এবং জাতীয় প্রতিরক্ষা। এসআরআই ১০০০টির বেশি প্যাটেন্ট রয়েছে।
প্রতিষ্ঠা
১৯২০ এর দশকে স্ট্যানফোর্ডের অধ্যাপক রবার্ট একলেস সোয়েইন মার্কিন যুক্তরাষ্ট্রের পশ্চিমে একটি গবেষণা ইন্সটিটিউট প্রতিষ্ঠার প্রস্তাব করেন।
রুডল্ফ ফিরখো
রুডল্ফ লুডভিগ কার্ল ফিরখো (১৩ অক্টোবর ১৮২১-৫ সেপ্টেম্বর ১৯০২) একজন জার্মান চিকিৎসক, নৃবিজ্ঞানী, রোগবিজ্ঞানী, জীববিজ্ঞানী, লেখক,সম্পাদক ও রাজনীতিক ছিলেন। তিনি আধুনিক রোগবিজ্ঞানের জনক হিসেবে পরিচিত। এছাড়াও তিনি সামাজিক চিকিৎসাবিজ্ঞানের প্রতিষ্ঠাতা। তার সহকর্মীরা তাকে চিকিৎসাবিজ্ঞানের সম্রাট বা পোপ অব মেডিসিন অভিহিত করেন।   ১৮৯২ সালে তিনি রাজকীয় সমিতির কুপলে পদক লাভ করেন। তিনি রাজকীয় সুইডিশ বিজ্ঞান একাডেমির একজন বিদেশি সদস্য ছিলেন। তিনি প্রুশীয় বিজ্ঞান একাডেমিরও সদস্য ছিলেন। কিন্তু নিজেকে "ফন ফিরখো" নামে পরিচয় দিতে তিনি সংকোচ বোধ করতেন।
ফিরখো ইয়োহানেস পিটার মুলারের অধীনে ফ্রেডরিখ ভিলহেলম বিশ্ববিদ্যালয়ে চিকিৎসাবিজ্ঞান নিয়ে পড়াশোনা করেন। তিনি শারিতে হাসপাতালে রবার্ট ফ্রোরিপ এর অধীনে কাজ করেন। পরবর্তীতে উক্ত হাসপাতালে ব্যবচ্ছেদকরণ প্রদর্শক (প্রোসেক্টর) হিসেবে তিনি ফ্রোরিপের স্থলাভিষিক্ত হন। ১৮৪৭-১৮৪৮ সালে তিনি ঊর্ধ্ব সিলেসিয়া অঞ্চলে টাইফাস জ্বরের মড়ক নিয়ে গবেষণা করেন। এটি জার্মানিতে জনস্বাস্থ্যের ভিত্তি গড়ে দেয়। এসময়ই ফিরখো বলেন, "চিকিৎসাবিজ্ঞান একটি সামাজিক বিজ্ঞান এবং  রাজনীতি একটি বৃহৎ পরিসরের চিকিৎসাবিজ্ঞান ছাড়া আর কিছুই নয়।" ফিরখো ১৮৪৮ সালের বিপ্লবে অংশগ্রহণ করেন। যার ফলে পরবর্তী বছর তিনি শারিতে থেকে বহিষ্কৃত হন। তিনি অতঃপর ডাই মেডিজিনিশ্চে রিফর্ম (চিকিৎসাবিজ্ঞান সংক্রান্ত সংস্কার) নামে একটি পত্রিকা প্রকাশ করেন। তিনি ১৮৪৯ সালে ভুর্জবুর্গ বিশ্ববিদ্যালয়ের রোগবৈজ্ঞানিক শারীরবিদ্যা বিভাগের প্রথম সভাপতি হন। পাঁচ বছর পরে শারিতে হাসপাতাল তাকে সদ্য প্রতিষ্ঠিত রোগবিজ্ঞান ইনস্টিটিউটের সভাপতি হিসেবে নিয়োগ দেয়। তিনি "ডয়েচে ফোর্টরিশপার্টেই"(প্রগ্রেস পার্টি) নামে একটি রাজনৈতিক দল প্রতিষ্ঠা করেন।  তিনি প্রুশীয় হাউজ অব রিপ্রেজেন্টেটিভসের সদস্যপদে নির্বাচিত হন। এছাড়াও তিনি রাইখস্ট্যাগে একটি আসনে জয়লাভ করেন। অটো ফন বিসমার্কের অর্থনৈতিক নীতির প্রতি তার বিরোধিতা "সসেজ সংঘাত" বা সসেজ ডুয়েলে রূপ নেয়। বিসমার্ককে ক্যাথলিকবিরোধী প্রচারণায় অবশ্য তিনি সাহায্য করেন, যাকে তিনি "কুলটুরকাম্ফ" বা সাংস্কৃতিক যুদ্ধ নাম দেন।
তিনি একজন যশস্বী লেখক, যিনি প্রায় ২০০০ এর উপর রচনা প্রকাশ করেন। তার কোষীয় রোগবিজ্ঞান (১৮৫৮) গ্রন্থ আধুনিক রোগবিজ্ঞানের মূল পরিগণিত হয়। ঐ বইয়ে তিনি কোষতত্ত্বের তৃতীয় মতবাদ প্রদান করেন। সেটি হলো- অমনিস সেলুলা ই সেলুলা (কোষ থেকেই কোষের উৎপত্তি হয়)। তিনি ১৮৪৯ সালে ফিজিকালিশ্চ মেডিসিনিশে গেসেলশাফট ও ১৮৯৭ সালে ডয়েচে গেসেলশাফট ফুর প্যাথলজি সহ-প্রতিষ্ঠা করেন। তিনি ১৮৪৭ সালে প্রথম বেনো রেইনহার্ডের সঙ্গে আর্কাইভ ফুর প্যাথোলজিশ্চে অ্যানাটমি উন্ড ফিজিওলজি উন্ড ফুর ক্লিনিশে মডার্ন ও জাইটশ্রুফট ফুর এথনোলজি পত্রিকা বের করেন। দ্বিতীয় পত্রিকাটি জার্মান নৃতত্ত্ব সমিতি ও বার্লিন নৃতত্ত্ব, এথনোলজি ও প্রাক-ইতিহাস সমিতি এখনো প্রকাশ করে। তিনি ঐ সমিতিগুলোরও প্রতিষ্ঠাতা ছিলেন।
তিনি লিউকেমিয়া, কর্ডোনা, অকরোনোসিস, এমবোলিজম ও থ্রম্বোসিসসহ বিভিন্ন রোগের প্রথম বর্ণনা প্রদান করেন। তিনি ক্রোমাটিন, প্যারেনকাইমা,অ্যাজেনেসিস, নিউরোগলিয়া, অস্টিয়েডসহ বিভিন্ন শব্দ প্রবর্তন করেন। ফিরখোস নোড, ফিরখো রবিন স্থান, ফিরখো সেকেল সিন্ড্রোম,ফিরখোর ট্রায়াডের নামকরণ তার নামে করা হয়েছে। তিনি Trichnella spiralis নামক গোলকৃমির জীবনচক্রের বর্ণনা দেন, যা মাংস পর্যবেক্ষণকে (Meat inspection) প্রভাবিত করে। ফিরখো ময়নাতদন্তের পদ্ধতি আবিষ্কার করেন।
কেরকোয়ানে
কেরকুআনে বা কেরকুয়ানে ( كركوان, কার্কওয়ান ) উত্তর-পূর্ব তিউনিসিয়ার প্রাচীন পুনিক শহরের  কেপ বনের কাছের একটি স্থান। কেরকাউন ছিল কার্থেজ, হ্যাড্রুমেটাম (আধুনিক সোসে ) এবং ইউটিকা সহ সবচেয়ে গুরুত্বপূর্ণ পুনিক শহরগুলির মধ্যে একটি। এই ফিনিশিয়ান শহরটি সম্ভবত প্রথম পুনিক যুদ্ধের সময়ে পরিত্যক্ত হয়েছিল (  BC) এবং রোমানদের দ্বারা পুনর্নির্মাণ করা হয়নি। এটি প্রায় ৪০০ বছর ধরে বিদ্যমান ছিল।
ব্যুৎপত্তি
কেরকোয়ানে নামটি একটি লিবিকো-বারবার শীর্ষস্থানীয় নাম যা বারবার কেকারকার "টু ওয়াল আপ" থেকে এসেছে, এ নামটি আলজেরিয়া এবং সাহিল অঞ্চলেও পাওয়া যায়।
খনন
কেরকাউন একটি ছোট শহর এবং এটি সম্ভবত ১২০০ জনের বেশি লোকের বাসস্থান ছিল না, যাদের বেশিরভাগই ছিল জেলে এবং কারিগর। অনেক মিউরেক্স খোলের উপস্থিতির উপর ভিত্তি করে, এটি মনে হবে যে শহরটি লবণ এবং গারম (একটি খাদ্য পণ্য) ছাড়াও বেগুনি রঞ্জক তৈরি করত।
শহরের খননকালে খ্রিস্টপূর্ব ৪র্থ ও ৩য় শতাব্দীর ধ্বংসাবশেষ ও মুদ্রা পাওয়া গেছে। স্থানটির চারপাশে যেখানে লেআউটটি স্পষ্টভাবে দৃশ্যমান, এখনও সেখানে অনেক বাড়ির দেয়াল দেখা যায় যাদের সম্মুখভাগে রঙিন কাদামাটি দৃশ্যমান।
বদনগঞ্জ
বদনগঞ্জ হল ভারতের পশ্চিমবঙ্গ রাজ্যের হুগলি জেলার আরামবাগ মহকুমার অন্তর্গত গোঘাট ২ সমষ্টি উন্নয়ন ব্লকের একটি গ্রাম।
ভূগোল
বদনগঞ্জের স্থানাঙ্ক ।
জনপরিসংখ্যান
২০১১ সালের জনগণনার তথ্য অনুযায়ী, বদনগঞ্জ গ্রামের মোট জনসংখ্যা ৩,৮৬৫। এর মধ্যে ১,৯৫৭ জন (৫১ শতাংশ) পুরুষ এবং ১,৯০৮ জন (৪৯ শতাংশ) মহিলা। অনূর্ধ্ব ছয় বছর বয়সীদের মোট সংখ্যা ৪১৫। বদনগঞ্জের মোট সাক্ষর জনসংখ্যা ২,৯১৩ (অন্যূন ছয় বছর বয়সী জনসংখ্যার ৮৪.৪৩ শতাংশ)।
সংস্কৃতি
ডেভিড জে. ম্যাককাশন বদনগঞ্জ গ্রামের দু’টি পুরনো মন্দিরের কথা উল্লেখ করেছেন:
স্বাস্থ্য পরিষেবা
বদনগঞ্জে ২টি শয্যাবিশিষ্ট একটি প্রাথমিক স্বাস্থ্যকেন্দ্র অবস্থিত।
ডলার ত্রয়ী
দ্য ডলার ট্রিলজি (ইতালীয়: Trilogia del dollaro), ম্যান উইথ নো নেম ট্রিলজি বা ব্লাড মানি ট্রিলজি নামেও পরিচিত, তিনটি স্প্যাগেটি ওয়েস্টার্ন ফিল্ম নিয়ে গঠিত একটি ইতালীয় চলচ্চিত্র সিরিজ। পরিচালনা করেছেন সার্জিও লিওন। চলচ্চিত্রগুলো হল A Fistful of Dollars (1964), For a Few Dollars More (1965) এবং The Good, the Bad and the Ugly (1966) । তাদের ইংরেজি সংস্করণগুলি ইউনাইটেড আর্টিস্ট দ্বারা বিতরণ করা হয়েছিল, যখন ইতালীয় সংস্করণগুলি ইউনিডিস এবং পিইএ দ্বারা বিতরণ করা হয়েছিল।
সিরিজটি স্প্যাগেটি ওয়েস্টার্ন জেনার প্রতিষ্ঠা করার জন্য এবং আরও অনেক স্প্যাগেটি ওয়েস্টার্ন চলচ্চিত্রকে অনুপ্রাণিত করার জন্য পরিচিত হয়ে ওঠে। তিনটি চলচ্চিত্রই ধারাবাহিকভাবে ইতিহাসের সেরা-রেটেড পশ্চিমাদের মধ্যে স্থান পেয়েছে।
লিওনের অভিপ্রায় না হলেও, একই তথাকথিত "ম্যান উইথ নো নেম" (ক্লিন্ট ইস্টউড দ্বারা চিত্রিত, একই পোশাক পরা এবং একই পদ্ধতিতে অভিনয়) এর ধরনের ভিত্তিতে তিনটি চলচ্চিত্রকে একটি ট্রিলজি হিসাবে বিবেচনা করা হয়েছিল। "ম্যান উইথ নো নেম" ধারণাটি আমেরিকান ডিস্ট্রিবিউটর ইউনাইটেড আর্টিস্টস দ্বারা উদ্ভাবিত হয়েছিল, চলচ্চিত্রগুলিকে একটি ট্রিলজি হিসাবে বিক্রি করার জন্য একটি শক্তিশালী কোণ খুঁজছিল৷  ইস্টউডের চরিত্রটির প্রকৃতপক্ষে একটি নাম (ডাকনাম হলেও) এবং প্রতিটি ছবিতে একটি আলাদা নাম ছিল যথাক্রমে জো", "ম্যানকো" এবং "ব্লন্ডি"।
এ ফিস্টফুল অফ ডলার (A Fistful of Dollars 1964)
প্রথম ছবিতে, ম্যান উইথ নো নেম আসে, ব্যাখ্যাতীত কারণে, মেক্সিকো-মার্কিন সীমান্ত শহর সান মিগুয়েলে, দুটি প্রতিদ্বন্দ্বী চোরাচালান পরিবারের ঘাঁটি, রোজোস এবং ব্যাক্সটার্স। দ্য ম্যান উইথ নো নেম (পুরোনো আন্ডারটেকার পিরিপেরো দ্বারা "জো" হিসাবে উল্লেখ করা হয়েছে) তথ্য প্রদানের জন্য পুরষ্কার সংগ্রহ করে, বন্দীদের বন্দী করা এবং পুরুষদের হত্যা করার পাশাপাশি একজন মহিলা, তার স্বামী এবং তাদের ছেলেকে সাহায্য করার মাধ্যমে একে অপরের বিরুদ্ধে খেলার সিদ্ধান্ত নেয়। এতে করে, সে পালিয়ে যাওয়ার জন্য নির্মম র্যামন রোজোর হাতে বন্দী হয়। রোজোরা তাকে খুঁজে বের করে এবং নির্যাতন করে, কিন্তু সে পরবর্তীতে পালিয়ে যায়। রোজোরা তাকে খুঁজতে গিয়ে নিরস্ত্র ব্যাক্সটারদের হত্যা করে, কিন্তু পিরিপেরোর সাহায্যে সে শহর থেকে দূরে লুকিয়ে থাকে। দ্য ম্যান উইথ নো নেম ফিরে আসে যখন রোজোরা সিলভানিটোকে ফাঁসি দেওয়ার জন্য প্রস্তুত হয়, একজন স্থানীয় সরাইখানার রক্ষক, যে তার সাথে বন্ধুত্ব করেছিল। তিনি ঠান্ডা রক্তে ডন মিগুয়েল রোজোকে হত্যা করেন, সিলভানিটোকে মুক্ত করার জন্য তার শেষ বুলেট ব্যবহার করেন এবং বন্দুকযুদ্ধে র্যামনকে হত্যা করেন। শেষ অবশিষ্ট রোজো ভাই, এস্তেবান, জানালা থেকে গুলি করার চেষ্টা করার সময় সিলভানিটোর হাতে নিহত হয়, নামহীন জানতে পারে মার্কিন এবং মেক্সিকান সরকার তদন্ত করবে যার ফলে সে শহর ত্যাগ করে।
দ্যা গুড, দ্যা ব্যাড এন্ড দ্যা আগলি (The Good, the Bad and the Ugly 1966)
তৃতীয় চলচ্চিত্রের ঘটনাকাল ছিল আমেরিকান গৃহযুদ্ধের সময়কার। এখানে  মেক্সিকান দস্যু টুকো রামিরেজ এবং ম্যান উইথ নো নেম (যাকে টুকো "ব্লন্ডি" বলে ডাকে) ছোট শহরগুলিকে কেলেঙ্কারী করার জন্য একসাথে কাজ করে। ব্লন্ডি টুকোর উপর একটি অনুদান সংগ্রহ করবে এবং তারপর তাকে মুক্ত করবে। এখানে "অ্যাঞ্জেল আই" নামে একজন ভাড়াটে গুন্ডা রয়েছে যার ফাঁসি হতে চলেছে। সে "জ্যাকসন" নামের একজনকে খুঁজছে, যে কনফেডারেট আর্মিদের থেকে দুই লক্ষ ডলার চুরি করেছে। অ্যাঞ্জেল আইস জ্যাকসনের প্রাক্তন সহযোগীদের একজনের পরিবারকে হুমকি দেয় এবং জানতে পারে যে জ্যাকসন এখন "বিল কারসন" নামে পরিচিত (যিনি ইতিমধ্যেই তার উভয় মূল সহযোগীকে হত্যা করেছে)। ব্লন্ডি এবং টুকোর মধ্যে অংশীদারিত্ব খারাপ হয়ে যায় কেননা টুকো অভিযোগ করে যে বারবারা ৫০/৫০ এর চেয়ে বড় অংশ দাবি করে, কারণ সে ফাঁসে শুধুমাত্র একটি বুলেট এর ভরসায় নিজের জীবন এবং মৃত্যুর মধ্যে দাঁড়িয়ে থাকে। ব্লন্ডি অবিলম্বে টুকোর সাথে বিশ্বাসঘাতকতা করে, বলে "শহর মাত্র ৭০ মাইল দূরে,যদি তুমি শ্বাস ধরে রাখতে পারো, আমি মনে করি তুমি পৌঁছে যাবে"। পরবর্তীতে প্রতিহিংসায় টুকো ব্লন্ডিকে ফাঁদে ফেলে বন্দি করে এবং তার উপর নির্যাটোর চালায়। কিন্তু একটি উত্তেজনাপূর্ণ যুদ্ধ তাদের ঘিরে ফেলে এবং তারা পালতে বাধ্য হয় । টুকো পুনঃরায় ব্লন্ডিকে ধরে ফেলে এবং তাকে টেনে নিয়ে যায় মরুভূমির মধ্যে দিয়ে। যেহেতু অত্যন্ত রোদ্র ছিল আর তাকে পানিও দেয়া হয়নি তাই এটি ছিল একটি কষ্টদায়ক যাত্রা।পথিমধ্যে তারা একটি উল্টিয়ে পড়া অস্ত্রবহনকারী গাড়ির সম্মুখীন হয়। অবাক করার বিষয় হচ্চে এই গাড়িতে ছিল বিল কারসন। কারসনের দেহ রক্তাক্ত ছিল এবং সে  টুকোর কাছে পানি চায়, এবং সেই সাথে সে টুকোকে সেই কবরস্থানের নাম বলে যেখানে সোনা লুকানো আছে। কিন্তু টুকো যখন পানি আনতে যায়, তখন একটি ক্লান্ত রক্তাক্ত ব্লন্ডি হামাগুড়ি দিয়ে কারসনের কাছে যায় এবং কারসন তাকে সেই কবরের নাম বলে যার মধ্যে অর্থগুলো লুকোনো। ঠিক তখনই কারসন মারা যায়। এখন টুকো বুঝতে পারে ব্লন্ডিকে ছাড়া সে অর্থগুলো খুঁজে পাবে না। দুজনে একটি অস্বস্তিকর জোট গঠন করে। পথিমধ্যে  তারা ইউনিয়ন আর্মি সৈন্যদের দ্বারা গ্রেফতার হয় এবং তাদের একটি জেল ক্যাম্পে নিয়ে আশা। যেখানে অ্যাঞ্জেল আই একজন সার্জেন্টের বেশে অবস্থান করছে। অ্যাঞ্জেল আই টুকোকে নির্যাতন করে এবং টুকো আর ব্লন্ডিকে সম্পদের সন্ধান দিতে বাধ্য করে বিনময়ে তাদের কারাগার থেকে বেরিয়ে আসতে সহায়তা করে। ব্লন্ডি, টুকো এবং অ্যাঞ্জেল আই একে অপরকে এড়ানোর জন্য বিশ্বাসঘাতকতা করে । টুকো এবং ব্লন্ডি ইউনিয়ন এবং কনফেডারেসির মধ্যকার একটি নৃসংশ যুদ্ধক্ষেত্রে পৌঁছায়। এখানে ঘটনাক্রমে ব্লন্ডি কৌশলে টুকোর থেকে কবরস্থানের নাম জেনে নেয়। তারা কবরস্থানে পৌছনোর পর সেখানে এঞ্জেল আইএরও আগমন ঘটে। কিন্তু এখন গুপ্তধন নিয়ে প্রত্যেকের মাঝেই দ্বন্দ্ব বেঁধে যায়। সমাধান বের করার জন্য ব্লন্ডি একটি জ্বলন্ত সিগার ধরে এবং হাতে একটি পাথর নেয়। সে অন্যদের বলে যে সে এই পাথরের নিচে কবরটির নাম লিখবে। তারপর সে কবরস্থানের মাঝখানে পাথরটি রাখে এবং চলচ্চিত্রের আইকনিক "মেক্সিকান স্ট্যান্ডঅফ" দ্বন্দ্ব শুরু হয়। যেখানে এঞ্জেল আই মারা যায়। ব্লন্ডি তার টুকোর সাথে তার চুক্তি অনুযায়ী অর্ধেক টাকা নেয় এবং একটি অস্থির সমাধির পাথরের উপর ভারসাম্য রেখে টুকোকে ফাঁসিতে ঝুলায়। টুকো তাকে জোরে জোরে গালি দেয় সেইসাথে ব্লন্ডি স্থান ত্যাগ করে। টুকো প্রায় ঝুলেই পড়েছিল ঠিক তখন প্রতিবারের মতো ব্লন্ডি তার রাইফেল ব্যবহার করে দূর থেকে তাকে মুক্ত করে।
কমিক সিরিজ
জুলাই ২০০৭ সালে, আমেরিকান কমিক বই কোম্পানি ডাইনামাইট এন্টারটেইনমেন্ট ঘোষণা করে যে তারা দ্য ম্যান উইথ নো নেম শিরোনামে একটি কমিক বই প্রকাশ করতে যাচ্ছে। দ্য গুড,দ্যা গুড, দ্যা ব্যাড এন্ড দ্যা আগলির ঘটনাগুলির পরে সেট করা, কমিকটি লিখেছেন ক্রিস্টোস গেজ। ডিনামাইট তাকে নামহীনকে পুনঃরায় "ব্লন্ডি" হিসাবে উল্লেখ করে, টুকো চরিত্রেরও এখানে অবস্থান রয়েছে। প্রথম ইস্যু মার্চ 2008 সালে মুক্তি পায়, যার শিরোনাম ছিল, দ্য ম্যান উইথ নো নেম: দ্যা গুড, দ্যা ব্যাড এন্ড দ্যা আগলি। লুক লিবারম্যান এবং ম্যাট ওলপার্ট ইস্যু #৭-১১ এর জন্য লেখার দায়িত্ব নেন। প্রাথমিকভাবে, চাক ডিক্সনকে ইস্যু নম্বর #১২ থেকে লেখার কাজ দেয়ার কথা নির্ধারিত ছিল, কিন্তু ডায়নামাইট সিরিজটি শেষ করে এবং দ্যা গুড, দ্যা ব্যাড এন্ড দ্যা আগলি শিরোনামের একটি নতুন সিরিজের জন্য ডিক্সনের স্টোরিলাইন ব্যবহার করার সিদ্ধান্ত নেয়। একই শিরোনাম থাকা সত্ত্বেও, নতুন সিরিজটি চলচ্চিত্রের অভিযোজন ছিল না। আটটি সংখ্যা প্রকাশের পর, ডায়নামাইট সিরিজটি সমাপ্তি ঘোষণা করে ।
হোম মিডিয়া
ফিল্মগুলির ইতালি এবং অন্যান্য দেশে বিভিন্ন ভিএইচএস-এ রিলিজ হয়েছিল, কিছু সংস্করণ লিওনের অন্যান্য স্প্যাগেটি ওয়েস্টার্ন ফিল্মগুলির (ওয়ান্স আপন আ টাইম ইন দ্য ওয়েস্ট এবং ডাক, ইউ সকার!) সাথে একত্রিত ছিল।
১৯৯৯ ডিভিডি, এবং ২০১০ এবং ২০১৪ ব্লু-রে বক্স সেট এমজিএম দ্বারা প্রকাশিত (টুয়েন্টিইথ সেঞ্চুরি ফক্স হোম এন্টারটেইনমেন্ট দ্বারা বিতরণ), বিশেষভাবে "দ্য ম্যান উইথ নো নেম ট্রিলজি" হিসাবে চলচ্চিত্রের সেটকে উল্লেখ করে।
তথ্যসূত্র
১. "Top 100 Western Movies". Rotten Tomatoes. Flixster. Retrieved 7 January 2014.
২. "Man With No Name Movies – Fun Facts, Questions, Answers, Information". FunTrivia. 7 January 2014. Archived from the original on 20 November 2014. Retrieved 7 January 2014.
৩. Anderson, Cal. "The Good, The Bad and the Ugly" Clint Eastwood.Net. Retrieved 3 June 2012.
রাজকালী বাড়ি মন্দির
রাজকালী বাড়ি মন্দির বাংলাদেশের কুমিল্লা জেলার চান্দিনায় অবস্থিত একটি হিন্দু উপসনালয়। পাশাপাশি দু’টি শিব লিঙ্গ নিয়ে গঠিত এ মন্দির। তিন শ বছর আগে স্থাপিত সনাতন ধর্মাবলম্বীদের স্থাপত্য শিল্পকর্মের নিদর্শন হিসেবে এটি পরিচিত। ২০১০ সালে ভক্তবৃন্দের সহায়তায় সংস্কারের পর প্রত্নতাত্ত্বিক স্থাপনা হিসেবে এটিকে সংরক্ষণের উদ্যোগ নেয়া হয়। মন্দিরটি ঢাকা- চট্টগ্রাম মহাসড়কের পাশে অবস্থিত হওয়ায় পর্যটকদের জন্যে এটি খুব সহজে ভ্রমণস্থল হিসেবে পরিচিতি পায়।
অবস্থান ও বিবরণ
রাজকালী বাড়ি মন্দির চান্দিনা উপজেলা শহরের প্রধান ফটক থেকে ১শ’ গজের মধ্যে পুরাতন গ্রান্ড ট্রাংক রোডের পাশে অবস্থিত। মন্দিরের বাম ও ডান পাশে রয়েছে প্রায় ৪৫ ফুট উচ্চতার দুইটি শিব মন্দির। মন্দিরের অভ্যন্তরে শ্বেত পাথরের ২টি শিব লিঙ্গ  ও বাইরের দিকে পেছনে রয়েছে প্রায় পৌনে ৩ একর পরিমারে বিশাল দীঘি।
আকার
শিব মন্দির দুটির উচ্চতা হলো মাটি হতে ৪৫ ফুট। মন্দির দুইটি বৌদ্ধ মন্দিরের আদলে নির্মিত এমন তথ্য থাকলেও সনাতন ধর্মীয় নেতাদের অনেকেই বলছেন ওই মন্দির দুইটি ভারতের দক্ষিণেশ্বর কালী মন্দিরের আদলে নির্মিত হয়েছে। প্রত্নতত্ত্ব বিভাগ কুমিল্লার মতে তৎকালীন  রাজ্যের বরকামতার শেষ জমিদার ভূকৈলাশরাজ বরকামতার উপর দিয়ে বয়ে যাওয়া ক্ষীর নদীর পাড়ে বরকামতা বাজার (বর্তমানে চান্দিনা বাজার) নামে বাজার প্রতিষ্ঠা করেন। চান্দিনার বিশাল জলাশয়ের পাড়ে বেশকিছু পুরাকীর্তির ধ্বংসাবশেষ ওই আমলে পাওয়া যায়। এর সাথে কিছুসংখ্যক বৌদ্ধ মূর্তিও উদ্ধার হয়। ৭৪ শতাংশ ভূমি ঝুড়ে রয়েছে মন্দিরের অবস্থান।
ভিয়েতনামের অর্থনীতি
১৯৫৪ সালের দেশ বিভাগের পর উত্তর ও দক্ষিণ ভিয়েতনামের সরকার নিজ নিজ অর্থনীতি বিকাশে আলাদাভাবে মনোযোগ দেয়। তারা পৃথক অর্থনৈতিক সম্পদের উপর ভিত্তি করে পৃথক অর্থনৈতিক ব্যবস্থা ও বাণিজ্য অংশীদার নিয়ে যাত্রা শুরু করে। উত্তর ভিয়েতনামে অত্যন্ত কেন্দ্রীভূত ও পরিকল্পিত অর্থনীতি বিরাজমান ছিল। অন্যদিকে দক্ষিণ ভিয়েতনামে মুক্ত বাজার অর্থনীতিকে উৎসাহ দেওয়া হয়। ১৯৭৬ সালে দুই ভিয়েতনাম একত্রিত হবার পর উত্তর ভিয়েতনাম ধীরে ধীরে তার পরিকল্পিত অর্থনৈতিক ব্যবস্থা গোটা ভিয়েতনামের উপর প্রয়োগ করে। ১৯৮৬ সালে অবশ্য সরকার একটি সংস্কার প্রকল্প হাতে নেয়, যার ফলে দেশটি একটি মিশ্র অর্থনৈতিক ব্যবস্থায় রূপান্তরিত হয়। এর ফলশ্রুতিতে ভিয়েতনামে দ্রুত অর্থনৈতিক প্রবৃদ্ধি ঘটতে শুরু করে। ১৯৯০-এর দশকে ভিয়েতনামের বার্ষিক অর্থনৈতিক প্রবৃদ্ধি গড়ে ৭% হারে বৃদ্ধি পায়। অব্যাহত প্রবৃদ্ধির ফলে ২০০৮ সাল নাগাদ ভিয়েতনামের স্থূল অভ্যন্তরীণ উৎপাদন দাঁড়ায় ৭০ বিলিয়ন ডলার। মাথাপিছু আয় ৩৫০০ ডলারের মত। সেবাখাত (৩৮%) ও শিল্পখাত (৪২%) প্রধান দুই অর্থনৈতিক খাত। তবে দেশের প্রায় ৫৭% শ্রমিক এখনও কৃষিজীবী।
পায়ের দাদ
এই রোগের ভাইরাস বিভিন্নভাবে এক শরীর থেকে অন্য শরীরের ছড়িয়ে পড়তে পারে। ব্যবহৃত পোশাক, পানি, বিছানা ইত্যাদি এর বাহক হিসেবে কাজ করে ।
লক্ষণ
১. উরুর সংযোগস্থল ও নিতম্বে তীব্র চুলকানি ভাব অনুভূত হওয়া
৪. আক্রান্ত স্থানে পানি লাগলে জ্বালাপোড়া করা
৫. আক্রান্ত স্থান কালো এবং শুষ্ক হয়ে যাওয়া।
নাম
অন্যান্য নামের মধ্যে রয়েছে জক রট, ধোবি চুলকানি, ক্রচ ইচ, স্ক্রট রট, জিম ইচ, দাদ এবং একজিমা মার্জিনাটাম।
লালমনিরহাট পৌরসভা
লালমনিরহাট পৌরসভা বাংলাদেশের লালমনিরহাট জেলার লালমনিরহাট সদর উপজেলার অন্তর্গত 'ক' শ্রেণির একটি পৌরসভা।
প্রশাসনিক এলাকা
ওয়ার্ডঃ ০৯টি
শিক্ষার হার ও শিক্ষা প্রতিষ্ঠান
বর্তমান মেয়র রেজাউল করিম স্বপন (২০২১)
তপোবিজয় ঘোষ
তপোবিজয় ঘোষ (১৯৩৬ — ২৭ আগস্ট ১৯৯০ ) বিংশ শতকের শেষার্ধের বাংলার বিশিষ্ট সাহিত্যিক।
জন্ম ও শিক্ষা জীবন
তপোবিজয় ঘোষের জন্ম অধুনা বাংলাদেশের ময়মনসিংহে। পিতা ধনঞ্জয় ঘোষ। ১৯৪৭ খ্রিস্টাব্দে দেশবিভাগের পর সপরিবারে তারা ভারতে চলে আসেন এবং পশ্চিমবঙ্গের বীরভূম জেলার সিউড়িতে বসবাস শুরু করেন। তিনি রামপুরহাটের বিদ্যালয় থেকে ম্যাট্রিক, সিউড়ি কলেজ থেকে বি.এ. ও কলকাতা বিশ্ববিদ্যালয় থেকে এম.এ পাশ করেন। পরে সাহিত্যে গবেষণা করে ডক্টরেট হন। তার গবেষণার বিষয় ছিল 'ঊনিশ শতকের নীল আন্দোলন ও বাংলার সারস্বত সমাজ '। ছাত্রাবস্থায় মোটামুটি ১৯৫২ খ্রিস্টাব্দ হতেই তিনি কমিউনিস্ট আন্দোলনের সঙ্গে যুক্ত হন এবং বামপন্থী চিন্তাধারায় বিশ্বাসী হয়ে ওঠেন। পরে ভারতের কমিউনিস্ট পার্টি বিভক্ত হলে তিনি সি.পি.আই.(এম) পার্টির সদস্য হন।
কর্মজীবন
তিনি বর্ধমানের কাটোয়া কলেজে অধ্যাপনার মধ্য দিয়ে কর্মজীবন শুরু করেন। এরপর যোগ দেন নিজের সিউড়ি কলেজে, পরে শিবপুরের দীনবন্ধু কলেজে। কল্যাণী বিশ্ববিদ্যালয়ের বাংলা বিভাগের প্রধান হিসাবেও দায়িত্ব পালন করেছেন। শেষে রবীন্দ্রভারতী বিশ্ববিদ্যালয়ে ও অস্থায়ী ভাবে অধাপনা করেছেন।
সাহিত্যকর্ম
অধ্যাপনার সাথে সাহিত্যচর্চা চলতে থাকলেও ছোটগল্প দিয়ে নিয়মিত লেখালেখি শুরু করেন পাঁচের দশকের মাঝামাঝি সময়ে। তার সে সময়ের অজস্র লেখা গল্প 'স্বাধীনতা', 'পরিচয়', 'নন্দন', 'চতুষ্কোন' 'সত্যযুগ' মাসিক বাংলাদেশ' প্রভৃতি পত্রিকায় প্রকাশিত হয়। দেশের তথা রাজ্যের সমসাময়িক পরিস্থিতির উপর ও আন্দোলনের প্রেক্ষাপটে কলম ধরেছেন। তার লেখা 'এখন প্রেম', 'সামনে লড়াই' ইত্যাদি উপন্যাস নকশাল আন্দোলনের পটভূমিতেই রচিত হয়েছে এবং বেশ কয়েকটি ভাষাতেও অনূদিত হয়েছে। দেশের গণতান্ত্রিক পরিবেশ ও পরিস্থিতিতেও কলম ধরেছেন। 'গণতন্ত্র কে বাবু' গল্পটিতে সুন্দরভাবে সমকালীন উপযুক্ত প্রশ্ন উপস্থাপিত হয়েছে। পারিবারিক ও অর্থনৈতিক কারণে ছয়ের দশকের কিছুদিন তার লেখা অবশ্য বন্ধ ছিল। পশ্চিমবঙ্গ গণতান্ত্রিক লেখক শিল্পী সংঘের অন্যতম প্রতিষ্ঠাতা-সদস্য ছিলেন তিনি। তার রচিত গ্রন্থগুলি হল:
সম্মাননা
১৯৯০ খ্রিস্টাব্দে তপোবিজয় ঘোষ তার "কালচেতনার গল্প" বইটির জন্য পশ্চিমবঙ্গ সরকারের বঙ্কিম পুরস্কার লাভ করেন।
মৃত্যু
১৯৯০ খ্রিস্টাব্দের ২৭ শে আগস্ট তপোবিজয় ঘোষ ৫৪ বছর বয়সে মৃত্যুবরণ করেন।
এম হাফিজ উদ্দিন খান
এম হাফিজ উদ্দিন খান বাংলাদেশের একজন বিশিষ্ট অর্থনীতিবিদ এবং সমাজ সংস্কারক। তিনি তত্ত্বাবধায়ক সরকারের শাসনামলে উপদেষ্টা পরিষদের সদস্য হিসাবে অর্থ মন্ত্রণালয়ের দায়িত্ব পালন করেন।
শিক্ষা জীবন
এম হাফিজ উদ্দিন খান ১৯৬০ সালে ঢাকা বিশ্ববিদ্যালয় থেকে রাষ্ট্রবিজ্ঞানে বি.এ (সম্মান) এবং ১৯৬১ সালে একই বিশ্ববিদ্যালয় থেকে মাস্টার্স ডিগ্রি অর্জন করেন। পরবর্তীতে তিনি বার্মিংহাম বিশ্ববিদ্যালয় থেকে ডেভেলপমেন্ট ফাইন্যান্সের উপর ডিপ্লোমা সম্পন্ন করেন।
কর্ম জীবন
হাফিজ উদ্দিন ১৯৬৪ সালে পাকিস্তান সিভিল সার্ভিসে যোগ দেন। ১৯৭৭ সালে বাংলাদেশ সরকার তাকে সিনিয়র সার্ভিস পুলে স্থানান্তর করে। ১৯৯৬ সালে তিনি বাংলাদেশের ৬ষ্ঠ মহা হিসাব-নিরীক্ষক ও নিয়ন্ত্রক নিযুক্ত হন। দীর্ঘ ৩৫ বছর সরকারি চাকরি শেষে ১৯৯৯ সালের ৭ আগস্ট তিনি অবসর গ্রহণ করেন। এছাড়াও তিনি বেসিক ব্যাংক লিমিটেড ও রূপালী ব্যাংকের পরিচালক হিসেবে এবং অগ্রণী ব্যাংকের চেয়ারম্যান হিসেবে দায়িত্ব পালন করেন।
২০০১ সালের ১৬ জুলাই থেকে ১০ অক্টোবর পর্যন্ত তিনি তত্ত্বাবধায়ক সরকারের উপদেষ্টা হিসেবে অর্থ, পরিকল্পনা, এবং বস্ত্র ও পাট মন্ত্রণালয়ের দায়িত্ব পালন করেন। বর্তমানে তিনি মাইডাস ফাইন্যান্সিং লিমিটেডের পরিচালক হিসেবে কর্মরত আছেন।
সামাজিক কর্মকাণ্ড
হাফিজ উদ্দিন খান সুশাসনের জন্য নাগরিক (সুজন)-এর কেন্দ্রীয় কার্যনির্বাহী কমিটির সভাপতি পদে অধিষ্ঠিত আছেন। এছাড়াও তিনি আঞ্জুমান মফিদুল ইসলাম নামক জনকল্যাণমূলক সংস্থার একজন ট্রাস্টি এবং ট্রান্সপারেন্সি ইন্টারন্যাশনাল বাংলাদেশের সাবেক চেয়ারম্যান ও ট্রাস্টি।
বেদান্ত
সমস্ত বেদান্ত দর্শন, তাদের আলোচনার ক্ষেত্রে, নিজেদেরকে নিয়ে উদ্বিগ্ন, কিন্তু সত্তাতত্ত্ব, পরিত্রাণ তত্ত্ব ও জ্ঞানতত্ত্ব সম্পর্কে তাদের দৃষ্টিভঙ্গিতে ভিন্ন। বেদান্ত দর্শনে বৈদিক যজ্ঞ ও ক্রিয়াকর্মের বদলে ধ্যান, আত্মনিয়ন্ত্রণ ও আধ্যাত্মিকতার প্রতি অধিক গুরুত্ব আরোপ করা হয়। এই শাখার প্রধান উপশাখাগুলি হল: অদ্বৈত বেদান্ত, বিশিষ্টাদ্বৈত, দ্বৈত; এবং অপ্রধান উপশাখাগুলি হল: শুদ্ধাদ্বৈত, দ্বৈতাদ্বৈত ও অচিন্ত্য ভেদ অভেদ। এগুলির মধ্যে অদ্বৈত বেদান্ত প্রধান ও সবচেয়ে প্রভাবশালী।
বেদান্তের আধুনিক বিকাশের মধ্যে রয়েছে নব্য-বেদান্ত, এবং স্বামীনারায়ণ সম্প্রদায়ের বৃদ্ধি। অদ্বৈত বেদান্ত এবং নব্য-বেদান্ত ব্যতীত এই সমস্ত দর্শন বৈষ্ণবধর্মের সাথে সম্পর্কিত এবং ভক্তির উপর জোর দেয়, বিষ্ণু বা কৃষ্ণ বা সম্পর্কিত প্রকাশ সম্পর্কে, সর্বোচ্চ বাস্তবতা। স্বামী বিবেকানন্দের মতো হিন্দু আধুনিকতাবাদীদের প্রভাবের কারণে অদ্বৈত বেদান্ত পশ্চিমে যথেষ্ট মনোযোগ আকর্ষণ করলেও, অন্যান্য বেদান্ত ঐতিহ্যের অধিকাংশকে বৈষ্ণব ধর্মতত্ত্বের একটি রূপকে বক্তৃতা হিসেবে দেখা হয়।
জাফনা নির্বাচনী জেলা
১৯৮২ সালের রাষ্ট্রপতি নির্বাচন
১৯৮২ সালের, ২০শে অক্টোবর প্রথম রাষ্ট্রপতি নির্বাচনের ফলাফল অনুষ্ঠিত হয়:
১৯৮৮ সালের রাষ্ট্রপতি নির্বাচন
১৯৮৮ সালের, ১৯শে ডিসেম্বর দ্বিতীয় রাষ্ট্রপতি নির্বাচনের ফলাফল অনুষ্ঠিত হয়:
১৯৯৪ সালের রাষ্ট্রপতি নির্বাচন
১৯৯৪ সালের, ৯ই নভেম্বর তৃতীয় রাষ্ট্রপতি নির্বাচনের ফলাফল অনুষ্ঠিত হয়:
১৯৯৯ সালের রাষ্ট্রপতি নির্বাচন
১৯৯৯ সালের, ২১শে ডিসেম্বরস অনুষ্ঠিত চতুর্থ রাষ্ট্রপতি নির্বাচনের ফলাফল অনুষ্ঠিত হয়:
২০০৫ সালের রাষ্ট্রপতি নির্বাচন
২০০৫ সালের, ১৭ই নভেম্বর পঞ্চম রাষ্ট্রপতি নির্বাচনের ফলাফল অনুষ্ঠিত হয়:
২০১০ সালের রাষ্ট্রপতি নির্বাচন
২০১০ সালের, ২৬শে জানুয়ারি ষষ্ট রাষ্ট্রপতি নির্বাচনের ফলাফল নুষ্ঠিত: হয়
২০১৫ রাষ্ট্রপতি নির্বাচন
২০১৫ সালের ৮ই জানুয়ারি সপ্তম রাষ্ট্রপতি নির্বাচনের ফলাফল অনুষ্ঠিত হয়:
১৯৮৯ সালের জাতীয় সংসদ নির্বাচন
১৯৮৯ সালের ১৫ই ফেব্রুয়ারি নবম জাতীয় সংসদ নির্বাচনের ফলাফল অনুষ্ঠিত হয়:
নিম্নলিখিত প্রার্থীরা নির্বাচিত হয়েছিল: এলিয়থাম্বি রত্নসাবাপথি (ইআরওএস), ৪০,৯৪৭ প্রেফারেন্স ভোট (পিভি); এলিয়থাম্বি প্যারারাসিংগাম (ইআরওএস), ৩৬,৩৪০ পিভি; এস. শিবমহারাজাহ (ইআরওএস), ২২,৬২২ পিভি; কে. নবরত্নম (ইপিআরএলএফ), ২২,২৫৫ পিভি; অরুনাসালাম পোনিয়া সেলিয়াহ (ইআরওএস), ২০,৭৪৭ পিভি; সুরেশ প্রেমাচন্দ্রন (ইপিআরএলএফ), ২০,৭৩৮ পিভি; জি. যোগাসাঙ্গারি (ইপিআরএলএফ), ২০,২২৩ পিভি; থামবু লোগানাথাপিল্লাই (ইআরওএস), ১৭,৬১৬ পিভি; সেবাস্তিয়ামপিল্লাই এডওয়ার্ড (ইআরওএস), ১৭,৪২৯ পিভি; কানাপাথি সেলভানায়গাম (ইআরওএস), ১৪,৪৪০ পিভি; এবং জোসেফ জর্জ রাজেনথিরাম (ইআরওএস), ১৩,৯২৮ পিভি।
১৯৯০ সালের, ১৯শে জুন জি. যোগাসাঙ্গারি (ইপিআরএলএফ) নিহত হন।
১৯৯৪ সালের সংসদ নির্বাচন
১৯৯৪ সালের, ১৬ই আগস্ট দশম জাতীয় সংসদ নির্বাচনের ফলাফল অনুষ্ঠিত হয়:
নিম্নলিখিত প্রার্থীরা নির্বাচিত হয়েছিল: ডগলাস দেবানন্দ (ইপিডিপি), ২,০৯১ প্রেফারেন্স ভোট (পিভি); আইথুরাস এম. ইলিয়াস (এসএলএমসি), ১,৫৭৫ পিভি; আলাগাইয়াহ রাসামানিকাম (ইপিডিপি), ১,১১০ পিভি; উমাপাথিসিভম বাস্করান (ইপিডিপি), ১,০৫৬ পিভি; রাজেন্দ্রন রামমূর্তি (ইপিডিপি), ১,০৫০ পিভি; নাদারাজাহ "রমেশ" আটপুথারাজাহ (ইপিডিপি), ৯৬৮ পিভি; মুরুগেসু চন্দ্রকুমার (ইপিডিপি), ৭৯৮ পিভি; সাঙ্গারাপিল্লাই শিবাথাসন (ইপিডিপি), ৪৫৬ পিভি; সিন্নিয়া থাঙ্গাভেল (ইপিডিপি) ৩৯৮ পিভি; এবং এম.এ. গফুর জাফরুল্লাহ (ইপিডিপি), ৩৫১ পিভি।
১৯৯৯ সালের ২রা নভেম্বর নাদারাজাহ "রমেশ" আটপুথারাজাহ (ইপিডিপি) নিহত হন।
২০০১ সালের জাতীয় সংসদ নির্বাচন
২০০১ সালের ৫ই ডিসেম্বর দ্বাদশ জাতীয় সংসদ নির্বাচনের ফলাফল অনুষ্ঠিত হয়:
নিম্নলিখিত প্রার্থীরা নির্বাচিত হয়েছিল: ভি. আনন্দসাঙ্গারী (টিএনএ - টিইউএলএফ), ৩৬,২১৭ প্রেফারেন্স ভোট (পিভি); মাভাই সেনাথিরাজাহ (টিএনএ - টিইউএলএফ), ৩৩,৮৩১ পিভি; গজেন্দ্রকুমার পোন্নাম্বালাম (টিএনএ - এসিটিসি), ২৯,৬৪১ পিভি; এ. বিনয়গামূর্তি (টিএনএ - এসিটিসি), ১৯,৪৭২ পিভি; নাদারাজাহ রবিরাজ (টিএনএ - টিইউএলএফ), ১৯,২৬৩ পিভি; এম. কে. শিবাজিলিঙ্গম (টিএনএ - টিইএলও), ১৭,৮৫৯ পিভি; টি. মহেশ্বরন (ইউএনএফ), ১১,৫৯৮ পিভি; ডগলাস দেবানন্দ (ইপিডিপি), ৯,৭৪৪ পিভি; এবং নাদারাসাহ মাথানারাজাহ (ইপিডিপি), ৭,৩৫০ পিভি।
২০০৪ সালের জাতীয় সংসদ নির্বাচন
২০০৪ সালের ২রা এপ্রিল ১৩তম জাতীয় সংসদ নির্বাচনের ফলাফল অনুষ্ঠিত হয়:
নিম্নলিখিত প্রার্থীরা নির্বাচিত হয়েছিল: সেলভারাজাহ কাজেন্দ্রেন (টিএনএ), ১১২,০৭৭ প্রেফারেন্স ভোট (পিভি); পথমিনি সিথাম্পারনাথন (টিএনএ), ৬৮,২৪০ পিভি; গজেন্দ্রকুমার পোন্নাম্বালাম (টিএনএ - এসিটিসি), ৬০,৭৭০ পিভি; সুরেশ প্রেমাচন্দ্রন (টিএনএ - ইপিআরএলএফ), ৪৫,৭৮৬ পিভি; কে. সিভানেসান (টিএনএ), ৪৩,৭৩০ পিভি; নাদারাজাহ রবিরাজ (টিএনএ - আইটিএকে), ৪২,৯৬৫ পিভি; এম. কে. শিবাজিলিঙ্গম (টিএনএ - টিইএলও), ৪২,১৯৩ পিভি; মাভাই সেনাথিরাজাহ (টিএনএ - আইটিএকে), ৩৮,৭৮৩ পিভি; এবং ডগলাস দেবানন্দ (ইপিডিপি), ৯,৪০৫ পিভি।
২০০৮ সালের ৬ই মার্চে কে. সিভানেসান (টিএনএ) নিহত হন। ২০০৮ সালের ৯ই এপ্রিলে তাঁর স্থলাভিষিক্ত সলোমন সিরিল (টিএনএ) শপথ নেন।
২০১০ সালের সংসদ নির্বাচন
২০১০ সালের ৮ই এপ্রিল ১৪তম জাতীয় সংসদ নির্বাচনের ফলাফল অনুষ্ঠিত হয়:
নিম্নলিখিত প্রার্থীরা নির্বাচিত হয়েছিল: ডগলাস দেবানন্দ (ইউপিএফএ - ইপিডিপি), ২৮,৫৮৫ প্রেফারেন্স ভোট (পিভি); মাভাই সেনাথিরাজাহ (টিএনএ - আইটিএকে), ২০,৫০১ পিভি; সুরেশ প্রেমচন্দ্রন (টিএনএ - ইপিআরএলএফ), ১৬,৪২৫ পিভি; এ. বিনয়গামূর্তি (টিএনএ), ১৫,৩১১ পিভি; ই. সারাবনপবন (টিএনএ), ১৪,৯৬১ পিভি; সিলভেস্ট্রি এলেনটাইন  (ইউপিএফএ - ইপিডিপি), ১৩,১২৮ পিভি; এস. শ্রীধরন (টিএনএ), ১০,০৫৭ পিভি; মুরুগেসু চন্দ্রকুমার (ইউপিএফএ - ইপিডিপি), ৮,১০৫ পিভি; এবং বিজয়কলা মহেশ্বরন (ইউএনএফ - ইউএনপি), ৭,১৬০ পিভি।
১৯৮৮ সালের প্রাদেশিক পরিষদ নির্বাচন
১৯৮৮ সালের ১৯শে নভেম্বর ১ম উত্তর-পূর্ব প্রাদেশিক পরিষদ নির্বাচনের ফলাফল অনুষ্ঠিত হয়:
জাফনা জেলা - বিনা প্রতিদ্বন্দ্বিতায় ১৯টি আসন জিতেছে ইলম পিপলস রেভল্যুশনারি লিবারেশন ফ্রন্ট।
২০১৩ সালের প্রাদেশিক পরিষদ নির্বাচন
২০১৩ সালের ২১শে সেপ্টেম্বর ১ম উত্তর প্রাদেশিক পরিষদ নির্বাচনের ফলাফল অনুষ্ঠিত হয়:
জাফনা জেলা
কিলিনোচ্চি জেলা
হাইতি জাতীয় মহিলা ফুটবল দল
হাইতি জাতীয় মহিলা ফুটবল দল আন্তর্জাতিক মহিলাদের ফুটবলে হাইতির প্রতিনিধিত্ব করে থাকে। এই দল কনকাকাফ ডব্লিউ চ্যাম্পিয়নশিপ সহ বেশ কয়েকটি প্রতিযোগিতায় অংশগ্রহণ করে। দলটি ফিফা মহিলা বিশ্বকাপ এবং গ্রীষ্মকালীন অলিম্পিকের জন্য যোগ্যতা অর্জনেও অংশগ্রহণ করে এবং ২০২৩ সংস্করণে তাদের প্রথম বিশ্বকাপের জন্য যোগ্যতা অর্জন করে। দলটি নিয়ন্ত্রিত হয় ফেডারেশন হাইতিয়েন দে ফুটবল দ্বারা। তারা জ্যামাইকা এবং ত্রিনিদাদ ও টোবাগো সহ ক্যারিবিয়ান অঞ্চলের শীর্ষ মহিলা জাতীয় ফুটবল দলগুলির মধ্যে একটি।
জেমস প্রিন্সেপ
জেমস প্রিন্সেপ ( ২০ আগস্ট ১৭৯৯ - ২২ এপ্রিল ১৮৪০ ) ছিলেন একজন ইংরেজ পণ্ডিত, প্রাচ্যবিদ, পুরাতাত্ত্বিক ও বিশিষ্ট ভারততত্ত্ববিদ। এশিয়াটিক সোসাইটি অব বেঙ্গলের জার্নালের প্রতিষ্ঠাতা-সম্পাদক জেমস প্রিন্সেপ ভারতের  খরোষ্টী ও ব্রাহ্মী লিপি পাঠোদ্ধারের জন্য সমধিক প্রসিদ্ধ ছিলেন। ভারতের টাঁকশালে মুদ্রা-ধাতুপরীক্ষকের কর্মজীবন শুরু করে মুদ্রাশাস্ত্র, ধাতুবিদ্যা ও আবহাওয়া বিজ্ঞান বিষয়ে অনেক অবদান রেখে গেছেন।
ভারতে কর্মজীবন
বাম|থাম্ব| পুরাণদের ব্যাখ্যা করা একজন প্রচারক। বেনারসের অন্নপূর্ণা মন্দিরে । প্রিন্সেপ দ্বারা লিথোগ্রাফ (১৮৩৫) ১৮১৯ খ্রিস্টাব্দের ১৫ ই সেপ্টেম্বর জেমস প্রিন্সেপ তার এক ভাই হেনরি থোবির সাথে কলকাতা আসেন এবং টাঁকশালে উপ-ধাতু পরীক্ষকের কাজে যোগ দেন। কলকাতার টাঁকশালের তার ঊর্ধতন ধাতু-পরীক্ষক বিশিষ্ট  প্রাচ্যবিদ হোরেস হ্যামেন উইলসনের নির্দেশে জেমস বারাণসী টাঁকশালে যান। সেখানে ১৮৩০ খ্রিস্টাব্দে টাঁকশাল বন্ধ হওয়া পর্যন্ত  তিনি কর্মরত ছিলেন। পরে তিনি আবার কলকাতায় চলে আসেন এবং ১৯৩২ খ্রিস্টাব্দে উইলসন পদত্যাগ করলে (সেই পদে উইলসনের মনোনীত প্রার্থী, জেমস অ্যাটকিনসনের স্থানে) জেমস ধাতু পরীক্ষক হন।
তিনি ধাতু পরীক্ষক হিসাবে কাজ করার সময় বহু বৈজ্ঞানিক পড়াশোনা করেছেন। তিনি চুল্লীগুলির তাপমাত্রা সঠিকভাবে পরিমাপ করার উপায় বের করেছিলেন। এর কৌশল সম্পর্কে তার লেখা ১৮২৮ খ্রিষ্টাব্দে লন্ডনের 'ফিলোজফিক্যাল ট্রানজাকশন অব দ্য রয়াল সোসাইটি'তে প্রকাশের পর তিনি রয়াল সোসাইটির ফেলো নির্বাচিত হন। তিনি প্ল্যাটিনামের তাপীয় প্রসারণের পাশাপাশি মাইকা প্লেটগুলির ক্রমাঙ্কিত সিরিজ ব্যবহার করে ভিজ্যুয়াল পাইরোমিট্রিক পরিমাপের সম্ভাবনার পরামর্শ দিয়েছিলেন। তবে তিনি ব্যবহারিক ক্ষেত্রে প্রয়োগের জন্য প্লাটিনাম, স্বর্ণ ও রৌপ্য মিশ্রণের মিশ্রণগুলিকে একটি কাপ বা ক্রূশিবলের মধ্যে রেখে তাদের গলন পর্যবেক্ষণ করতে পরামর্শ দিয়েছিলেন। তিনি এমন একটি পাইরোমিটারও উদ্ভাবনা করেছিলেন যা স্বর্ণের বাল্বের মধ্যে রাখা স্বল্প পরিমাণ বায়ুর প্রসারণ পরিমাপ করে। ১৮৩৩ সালে তিনি ভারতীয় ওজন ও  পরিমাপের সংস্কারের প্রস্তাব রেখেছিলেন। তিনি ইস্ট ইন্ডিয়া কোম্পানির নতুন রুপোর টাকার উপর ভিত্তি করে একটি অভিন্ন মুদ্রা জারির পক্ষে সওয়াল করেছিলেন। তিনি এক সূক্ষ্ম ও সংবেদনশীল ওজন পরিমাপক যন্ত্র তৈরি করেছিলেন।